OpenLLM-France/wikimedia huggingface dataset:
# Exmore

Exmore és una població dels Estats Units a l'estat de Virgínia. Segons el cens del 2000 tenia 1.136 habitants.

## Demografia

Segons el cens del 2000, Exmore tenia 1.136 habitants, 475 habitatges, i 317 famílies. La densitat de població era de 541,5 habitants per km².
Dels 475 habitatges en un 27,8% hi vivien nens de menys de 18 anys, en un 42,1% hi vivien parelles casades, en un 21,9% dones solteres, i en un 33,1% no eren unitats familiars. En el 28,4% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,95.
Per edats la població es repartia de la següent manera: un 25,2% tenia menys de 18 anys, un 7,9% entre 18 i 24, un 24,6% entre 25 i 44, un 23,2% de 45 a 60 i un 19% 65 anys o més.
L'edat mediana era de 39 anys. Per cada 100 dones de 18 o més anys hi havia 77,1 homes.
La renda mediana per habitatge era de 31.343 $ i la renda mediana per família de 34.816 $. Els homes tenien una renda mediana de 25.234 $ mentre que les dones 19.350 $. La renda per capita de la població era de 15.305 $. Entorn del 16,8% de les famílies i el 19,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Exmore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Exmore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Myotis secundus

Myotis secundus és una espècie de ratpenat del gènere Myotis. És endèmic de Taiwan. És un ratpenat de petites dimensions, amb una llargada de cap a gropa de 34,1–42,1 mm, els avantbraços de 33,4–37,8 mm, una cua de 36,3–46,5 mm, els peus de 5,8–9,9 mm i les orelles d'11,1–15 mm. S'alimenta d'insectes. Com que fou descoberta fa poc, encara no se n'ha avaluat l'estat de conservació.

## Referències

* ↑ Ruedi, M.; Csorba, G.; Lin, L.-K.; Chou, C.-H. «Molecular phylogeny and morphological revision of Myotis bats (Chiroptera: Vespertilionidae) from Taiwan and adjacent China» (en anglès). Zootaxa, vol. 3.920, 1, 2015, pàg. 301–342.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Myotis soror

Myotis soror és una espècie de ratpenat del gènere Myotis. És endèmic de Taiwan. És un ratpenat de petites dimensions, amb una llargada de cap a gropa de 48 mm, els avantbraços de 42,1 mm, els peus de 7,6 mm i les orelles d'11 mm. S'alimenta d'insectes. Com que fou descoberta fa poc, encara no se n'ha avaluat l'estat de conservació.

## Referències

* ↑ Ruedi, M.; Csorba, G.; Lin, L.-K.; Chou, C.-H. «Molecular phylogeny and morphological revision of Myotis bats (Chiroptera: Vespertilionidae) from Taiwan and adjacent China» (en anglès). Zootaxa, vol. 3.920, 1, 2015, pàg. 301–342.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Museu Bob Marley

El Museu Bob Marley (anglès: Bob Marley Museum) és un museu a Kingston, la capital de Jamaica, dedicat al músic de reggae Bob Marley. El museu està ubicat al carrer 56 Hope Road, a la ciutat de Kingston 6. Hi va residir de 1975 a 1981. Va ser també la llar del segell discogràfic Tuff Gong fundat per The Wailers el 1970. El 1976, va ser el lloc d'un fallit intent d'assassinat de Bob Marley.
La banda de Chicago anomenada «56 Hope Road» porta el seu nom en homenatge a l'adreça d'aquesta casa.

## Referències

* ↑ «A look into the life of one of music's largest icons» (en anglès). The Bob Marley Museum. [Consulta: 9 juny 2022].
# Claudemir Vitor

Claudemir Vitor (Mogi Guaçu, Estat de São Paulo, 28 de setembre de 1972) és un futbolista brasiler, que ocupa la posició de defensa.

## Trajectòria

Vitor va iniciar la seua carrera al São Paulo FC, l'any 1990. El 1993 arribava al Reial Madrid, de la lliga espanyola, com una condició que tenia el club blanc per poder incorporar al defensa Cafú. Però, a les postres, Cafú no va fitxar pels blancs i Vitor no va quallar i tan sols va jugar tres partits de la temporada 93/94 abans de tornar al seu país.
De nou a Brasil, comença una època per equips de primer nivell, com ara el Cruzeiro o el Botafogo. Amb el CR Vasco da Gama va arribar a la final de la Copa Intercontinental de 1999, que van perdre, precisament, davant el Reial Madrid.
El 2002 marxa a Turquia, a les files del Kocaelispor, on tan sols hi roman uns mesos abans de tornar-se'n al Brasil, jugant, a partir d'ara, en equips menors.

## Clubs

* São Paulo FC 1990-1993
* Reial Madrid 1993-1994
* Cruzeiro EC 1994
* Corinthians 1995
* Cruzeiro EC 1996-1997
* Vasco da Gama 1998-1999
* Botafogo 2000-2001
* Kocaelispor 2002
* Internacional de Limeira 2002
* Osasco 2003
* Ceará SC 2003
* Mogi-Mirim 2004-2006
* Internacional de Limeira 2006

## Títols

* Campionat Paulista: 1991, 1992
* Brasileirao: 1991
* Copa Intercontinental: 1992
* Recopa: 1994
* Copa del Brasil: 1995, 1996
* Campionat Mineiro: 1996, 1997
# Mónica Marchante Moralejo

Mónica Marchante Moralejo (Roma, 23 d'octubre de 1968) és una periodista esportiva espanyola, especialitzada en informació esportiva, tant en ràdio com en televisió.
Es va llicenciar en Ciències de la Informació, branca de periodisme. Empleada a Ràdio Espanya i Ràdio Intercontinental de Madrid, va entrar a treballar per Canal+ el 1996, on va participar en la retransmissió dels partits de futbol de la Lliga espanyola de Futbol, Copa del Rei, Champions League, eurocopes i mundials de futbol, cobrant fama per les seves entrevistes a les llotges dels estadis de futbol d'Espanya en el postpartit. Posteriorment ha treballat en Cuatro i Movistar+. El 2016 va ser fitxada pel programa El Partidazo de COPE de la Cadena COPE.

## Premis

* Premi «Todos Somos Estudiantes» (2017)

## Referències

* ↑ Publicació d'Instagram de Mónica
* ↑ Publicació d'Instagram de Mónica
* ↑ Castilla, V. «En la cresta de la ola». La Ola Dental, 5, 2014, pàg. 64-66 [Consulta: 24 febrer 2019].
* ↑ «Retransmisiones deportivas. La labor del periodista sobre el terreno». Universidad Antonio de Nebrija. [Consulta: 24 febrer 2019].
* 1 2 3 «Juanma Castaño ficha a Mónica Marchante para su programa en COPE». Vertele, 04-08-2016 [Consulta: 24 febrer 2019].
* 1 2 «Movistar Estudiantes premia a las periodistas deportivas María Escario, Rosana Romero, Olga Viza y Mónica Marchante». La Información, 23-06-2017 [Consulta: 24 febrer 2019].
* ↑ «Movistar Estudiantes premia a las periodistas deportivas María Escario, Rosana Romero, Olga Viza y Mónica Marchante». Europa Press, 23-06-2017. [Consulta: 24 febrer 2019].
# Nacionalisme navarrès

El nacionalisme navarrès és un moviment que reivindica Navarra com a nació pròpia i diferenciada.

## Història

El nacionalisme navarrès sorgeix com un conjunt de plantejaments independentistes, diferenciats dels postulats del nacionalisme basc tradicional, que pretenen establir un Estat sobirà per a Navarra. Els nacionalistes navarresos veuen un precedent històric en els regnes medievals de Pamplona i Navarra. Els que no volen un Estat propi navarrès consideren que cal donar-li més importància a Navarra dins d'Euskal Herria, com a territori fundador d'aquest.
Fins i tot sent un moviment minoritari, té sectors diferenciats entre si. Alguns són més pròxims a l'esquerra abertzale, amb una ideologia pròxima al nacionalisme basc; uns altres són moderats, que volen una concessió de sobirania a Navarra més pausada i controlada; i també existeix un sector vinculat a la dreta política. Aquests últims, després de la Llei Paccionada Navarra (1841) i la dictadura de Francisco Franco (1936-1978), són més partidaris del foralisme, sent al País Basc un sector vinculat als plantejaments del PNB. En general, totes les corrents assumeixen la defensa del fuero com patrimoni i garantia del autogovern de Navarra.

## Vegeu també

* Història de Navarra
* Vascons
* Regne de Navarra
* Nacionalisme basc

## Referències

* 1 2 Nekane Pérez Salvatierra. «Antiguamente Navarra era un reino independiente...». Nabarralde. 21 de septiembre de 2009.
* ↑ Tomás Urzainqui. «Euskal Herria no es el sujeto político». Noticias de Navarra. 3 de diciembre de 2010.
* ↑ «Nace el partido Libertad Navarra, que busca "movilizar el voto del patriotismo navarro"». Diario de Navarra. 24 de octubre de 2014.
* ↑ Pedro Esarte. «El mariscal Pedro de Navarra defendía un Estado con territorialidad, independiente de Francia y de Castilla». Noticias de Navarra. 13 de octubre de 2012.
* ↑ «La iniciativa 'Etxarri-Aranatz 2012+1' pide una consulta sobre una 'Euskal Herria independiente'». Noticias de Navarra. 25 de enero de 2013.
* ↑ Lola Galán. «Sectores del nacionalismo navarro, conservador y no separatista, votaron contra la OTAN». El País. 27 de marzo de 1986.
* ↑ Ángel Pascual. «El imposible nacionalismo navarro». El País. 23 de mayo de 2003.

## Bibliografia

* Xabier Zabaltza (2007). Gu, Nafarrok. També edició en castellà (2009), Nosaltres, els navarresos. Ed. Alberdania. ISBN 978-84-9868-078-2
* Anònim (1977). El que tot navarrès ha de saber. Dins de la Tribuna de Navarra.
* Iñaki Sagredo (2012). Quan érem navarresos. Defensa i pèrdues del territori (778-1620). Ed. Pamiela. ISBN 978-84-7681-727-8
# Clot de Mateu

El Clot de Mateu és un clot del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Toralla.
Està situat al sud-est de Toralla, a prop i al sud-oest de Mascarell. Queda a la dreta de la llau de Mascarell i a l'esquerra del barranc de Mascarell, a ponent de la Rourera de Mascarell i a llevant de Rengueret.

## Enllaços externs

* Institut Cartogràfic de Catalunya
# Clot de Bou

Clot de Bou és una fondalada muntanyenca dels municipis d'Albinyana i Bonastre (Baix Penedès). Fondal o "fondo" del torrent de Clot de Bou que s'inicia al nord del terme municipal de Bonastre, a les Muntanyes del Tet, i discorre cap al nord passant pel terme d'Albinyana i acabant el seu curs al torrent de la Seguera, al sud del terme de la Bisbal del Penedès.
L'agrupació de defensa forestal (ADF) conjunta dels municipis d'Albinyana, La Bisbal del Penedès i Masllorenç porta el nom de Clot de Bou.

## Referències

* ↑ «Clot de Bou». enciclopèdia.cat, GEC, 13-09-2007. [Consulta: 21 març 2022].
* ↑ «mapa topogràfic, base 1:5.000». Institut Cartogràfic i Geològic de Catalunya, 2022. [Consulta: 21 març 2022].
* ↑ «Nomenclàtor oficial de toponímia major de Catalunya». IGGC, 2017. Arxivat de l'original el 2021-11-30. [Consulta: 21 març 2022].
* ↑ «ADF Clot de Bou». SFADF, Secretariat de les Federacions d’Agrupacions de Defensa Forestal, 2020. [Consulta: 21 març 2022].
# Clot de Moreu

El Clot de Moreu és una vall molt marcada -clot- del terme municipal d'Abella de la Conca, a la comarca del Pallars Jussà, a la vall de Carreu. Està situat al nord-oest de l'antic poble de Carreu, i hi discorre la llau del Retiro de Carreu. És a llevant de les Pujadetes i al sud-oest de Cumó. A l'extrem nord-oriental del Clot hi ha l'Espluga de Moreu. El Camí de Pla del Tro hi fa la volta pel nord, de llevant a ponent.
Es tracta d'un topònim romànic modern, de caràcter descriptiu: un clot en terres de Moreu.
# Chipiona

Chipiona és un municipi de la província de Cadis, a Andalusia (Espanya). Està situat entre els municipis de Rota i Sanlúcar de Barrameda

## Personalitats il·lustres

* Federico Oliver Crespo, escriptor
* Rocío Jurado, cantant
* Julio Ceballos, pintor

## Vegeu també

* Castell de Chipiona

## Enllaços externs

* Ajuntament de Chipiona Arxivat 2006-06-10 a Wayback Machine.
# Chipindo

Chipindo és un municipi de la província de Huíla. Té una extensió de 3.896 km² i 61.385 habitants segons el cens de 2014. Comprèn les comunes de Chipindo i Bambi. Limita al nord amb els municipis de Caála i Tchicala Tcholohanga, a l'est amb el municipi de Cuvango, al sud amb el municipi de Jamba, i a l'oest amb els municipis de Chicomba i Caconda. La major part de la població és de parla umbundu.

## Referències

* ↑ Chipindo al cens d'Angola
# Municipi Regional de Durham

El Municipi Regional de Durham, informalment anomenat Regió de Durham , és un municipi regional situat en el sud d'Ontario, a l'est de Toronto. Té una àrea d'aproximadament 2500 quilòmetres quadrats. Les ciutats de Pickering i Ajax, i el poble d'Uxbridge, constitueixen una part del cens de l'àrea metropolitana de Toronto, amb les comunitats d'Oshawa, Whitby, i Clarington conformant tota l'àrea metropolitana d'Oshawa. La seu del govern regional es basa a la ciutat de Whitby.

## Subdivisions

La regió de Durham consisteix dels municipis següents:
* Ciutat d'Ajax
* Brock
* Municipi de Clarington
* Ciutat d'Oshawa
* Ciutat de Pickering
* Scugog
* Uxbridge
* Ciutat de Whitby

## Economia

L'atur juvenil és un assumpte important d'aquesta regió: fins al 23% dels joves no treballen, suposant un increment del 17% respecte a la mitjana provincial.
Els empresaris més importants inclouen General Motor, Ontario Power Generation, Lakeridge Health, Durham District School Board, UOIT i moltes altres empreses petites que subministren la indústria automobilista.
# Claudia de sociis

Claudia de sociis va ser una llei establerta a sol·licitud dels cònsols Gai Claudi Pulcre i Tiberi Semproni Grac l'any 576 de la fundació de Roma o 177 aC.
La llei establia que els aliats romans, inclosos el llatins, havien de retornar a les seves ciutats abans del primer de novembre una vegada inscrits en el cens que estaven fent els censors Marc Claudi Marcel i Tit Quinti Flaminí. La mesura tractava d'una banda d'evitar els abusos en l'obtenció de la ciutadania romana i de l'altra que els camps de cultiu dels aliats no quedessin abandonats.

## Referències

* ↑ Titus Livi Ab Urbe Condita, XLI. 8,9
* ↑ Puente y Franco, Antonio de; José Francisco Díaz. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de lalama, 1840, p. 30 [Consulta: 26 abril 2022].

## Vegeu també

* Papia de sociis et nomine latino
# Myotis volans

Myotis volans és una espècie de ratpenat de la família dels vespertiliònids. Viu al Canadà, Mèxic i els Estats Units. El seu hàbitat natural són els boscos, on nia en arbres, esquerdes de les roques, forats a les ribes de rius i edificis. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Arroyo-Cabrales, J.; Ticul Álvarez Castañeda, S. Myotis volans. UICN 2008. Llista Vermella d'espècies amenaçades de la UICN, edició 2008, consultada el 5 octubre 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Myotis yesoensis

Myotis yesoensis és una espècie de ratpenat de la família dels vespertiliònids. És endèmic del Japó. Viu a les cavitats dels arbres als boscos montans. Es tracta d'un animal insectívor. Actualment, alguns científics el consideren un sinònim de M. ikonnikovi.

## Referències

* ↑ Fordham et al. (2006). Myotis ikonnikovi. Llista Vermella de la UICN, Unió Internacional per a la Conservació de la Natura, 2006. Consultat el 9 desembre 2007 (en anglès).
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Museu Reial d'Ontario

El Museu Reial d'Ontario (Royal Ontario Museum), comunament conegut com a ROM, està localitzat a Toronto, Ontario, Canadà. És el museu de cultura mundial i història natural més gran del Canadà. El ROM és el cinquè museu més gran d'Amèrica del Nord, i conté uns sis milions d'ítems i més de 40 galeries.
Té una col·lecció important de dinosaures, art africà i de l'Orient Pròxim, art de l'Àsia oriental, història europea i història del Canadà. Conté la col·lecció de fòssils dels esquists de Burgess més gran del món, més de 150.000 espècimens.
La romarchita és un mineral de la classe dels òxids que rep el seu nom de l'acrònim del museu, ja que és on es va estudiar per primera vegada.

## Referències

* ↑ «The Canadian Encyclopedia». Arxivat de l'original el 2011-08-21. [Consulta: 21 octubre 2009].
* ↑ «Romarchite» (en anglès). Mindat. [Consulta: 9 abril 2016].

## Vegeu també

* Estàtua de Sekhmet, escultura d'una de les més antigues divinitats egípcies exposada al Museu Reial d'Ontario
* Llibre dels morts d'Amenemhat, rotlle egipci de set metres de llarg exhibit al Museu Reial d'Ontario
# Club Bàsquet Benicarló

El Club Bàsquet Benicarló és un club de basquetbol de la ciutat de Benicarló, al Baix Maestrat que juga a la lliga LEB Plata.
L'equip va ser fundat l'any 1969, com a equip de la OJE, anomenat Belpac-OJE per raons de patrocini. L'any següent es va posar en marxa l'escola esportiva del club.
En l'estiu de l'any 2018, l'equip ascendeix a la Lliga EBA. Quedarà 4t en el grup E-A de la lliga regular, tot classificant-se per al grup qualificador E. En aquesta nova fase obté el segon lloc. En els playoffs d'ascens a LEB Plata, quedarà de nou segon i perdrà la repesca contra el NCS Alcobendas. Però, el club decideix optar a una de les vacants de la divisió superior ofertes per la Federació Espanyola de Bàsquet, petició que es concedida i materialitzant aquest ascens de categoria per a la campanya 2019/2020.

## Referències

* ↑ Medio siglo formando jugadores
* ↑ El C.B. Benicarló jugará la próxima temporada en la Liga EBA
* ↑ El CB Benicarló anuncia en las redes sociales que la FEB ha aceptado la solicitud para jugar en LEB Plata
# Chamorro

Chamorro, o Chamoru, és un idioma que es parla sobretot a Guam i les illes Marianes.
Es tracta d'una llengua del grup austronesi relacionada amb algunes llengües de les Filipines.
Les arrels del lèxic pertanyen a la llengua espanyola en un 50% dels casos, però la gramàtica és austronèsia amb influències espanyoles.
Per exemple bumbola vol dir jugar a pilota i deriva de la paraula castellana bola amb un prefix um i reduplicació de l'arrel.

## Alfabet

' (parada de la glotis), A, Å, B, Ch, D, E, F, G, H, I, K, L, M, N, Ñ, Ng, O, P, R, S, T, U, Y

## Frases bàsiques en Chamorro

    Håfa adai "Hola"
    Håfa tatatmanu hao? "Com estàs?"
    Hayi na'an-mu? "Com te dius?"
    Si Antonio yo' "Em dic Antonio"
    Buenas dias "Bon dia"
    Buenas tatdes "Bona tarda"
    Buenas noches "Bona nit"
    Adios "Adeu"
    Amigo "Amic"
    Si Yu'os ma'ase "Gràcies"
    Guåhan "Guam"

## Numerals

El chamorro actual només utilitza nombres d'origen espanyol: unu, dos, tres, etc. L'antic chamorro utilitzava paraules pels nombres basats en categories: "nombres bàsics" (per dates, temps, etc.), "coses vives", "coses inanimades" i "grans objectes".
| Català | Chamorro modern | Chamorro antic | Chamorro antic | Chamorro antic | Chamorro antic |
| Català | Chamorro modern | Nombres bàsics | Coses vives | Coses ianimades | Objectes grossos |
| un | unu/una (time) | håcha | maisa | hachiyai | takhachun |
| dos | dos | hugua | hugua | hugiyai | takhuguan |
| tres | tres | tulu | tatu | to'giyai | taktulun |
| quatre | kuåttro' | fatfat | fatfat | fatfatai | takfatun |
| cinc | singko' | lima | lalima | limiyai | takliman |
| sis | sais | gunum | guagunum | gonmiyai | ta'gunum |
| set | sietti | fiti | fafiti | fitgiyai | takfitun |
| vuit | ocho' | guålu' | guagualu | guatgiyai | ta'gualun |
| nou | nuebi | sigua | sasigua | sigiyai | taksiguan |
| den | dies | månot | maonot | manutai | takmaonton |
| cent | siento | gåtus | gåtus | gåtus | gåtus/manapo |
* El nombre 10 i els seus múltiples, fins a 90, són dies (10), benti (20), trenta (30), kuårenta (40), sinkuenta (50), sisenta (60), sitenta (70), ochenta (80), nubenta (90)
* Similars als nombres espanyols diez (10), veinte (20), treinta (30), cuarenta (40), cincuenta (50), sesenta (60), setenta (70), ochenta (80), noventa (90).

## Referències

* ↑ Rafael Rodríguez-Ponga, Del español al chamorro: Lenguas en contacto en el Pacífico. Madrid, Ediciones Gondo, 2009, www.edicionesgondo.com
# Nicola Tacchinardi

Nicola Tacchinardi (Liorna, Toscana, 3 de setembre de 1772 - Florència, Toscana, 14 de març de 1859) fou un tenor italià.
De figura poc agraciada i rostre gens atraient, tal era la bellesa de la seva veu i la perfecció del seu art, que, rebut pels auditoris en les seves aparicions amb riures i mofes, aconseguia fanatitzar-los només cantar els primers compassos de la seva “particella” encara en les obres què, com el Don Giovanni de Mozart (transportada per a tenor), exigeixen en el principal intèrpret, una figura arrogant i brillant.
Va recórrer en triomf les principals escenes líriques d'Europa, retirant-se del teatre el 1831 i s'establí a Florència com a professor de cant. Entre les seves deixebles famoses i figuraren la seva filla Fanny Tacchinardi Persiani, la Frezzolini.
Publicà forces obres didàctiques relatives al cant, i el curiós fulletó titulat Dell' opera in musica sul teatro italiano, e de’ suoi difetti.

## Bibliografia

* Enciclopèdia Espasa Tom. núm 58. pàg. 1464 (ISBN 84-239-4558-8)